เว็บSettrade ยอดนิยมปี9นิยมใช้เพิ่ม
www.settrade. com คว้ารางวัลเว็บไซต์ยอดนิยม ต่อเนื่อง เป็นปีที่ 9 ในหมวดการธนาคาร– การเงิน
19 พ.ค. 2555

www.settrade. com คว้ารางวัลเว็บไซต์ยอดนิยม ต่อเนื่อง เป็นปีที่ 9 ในหมวดการธนาคาร– การเงิน 
นายภากร ปีตธวัชชัย รองผู้จัดการสายงานการตลาด ตลาดหลักทรัพย์แห่งประเทศไทย เปิดเผยว่า เว็บไซต์ได้รับรางวัลเว็บไซต์ยอดนิยมอันดับ 1 ในหมวดการธนาคาร-การเงิน (The Most Visited Finance Site) ติดต่อกันเป็นปีที่ 9 นับตั้งแต่ปี 2546 เป็นต้นมา 
“ตลาดหลักทรัพย์ฯ ความมุ่งมั่นต่อการพัฒนาปรับปรุงเนื้อหาและมาตรฐานของการนำเสนอข้อมูลเรื่องการลงทุนอย่างต่อเนื่อง” นายภากร กล่าว
ปีที่ผ่านมาเว็บไซต์ www. settrade.com ได้รับความนิยมเพิ่มมากขึ้น โดยมีจำนวนผู้เข้าชมเว็บไซต์ถึง 66,387 UIP (Unique IP) เพิ่มขึ้นถึง 24% จากปี 2553 
ทั้งนี้ในปี 2555 ตลาดหลักทรัพย์ฯ ได้ปรับโฉมเว็บไซต์ www.settrade. com ใหม่ เพื่อเป็นศูนย์กลางแหล่งรวมข้อมูลการลงทุนที่ครอบคลุมทุกตลาด ได้แก่ ตลาดตราสารทุน (SET และ mai) ตลาดตราสารหนี้ (BEX) ตลาดอนุพันธ์ (ประเทศไทย) หรือ TFEX ตลาดสินค้าเกษตรล่วงหน้า (AFET) รวมทั้งข้อมูลของกองทุนรวม (Mutual Fund) 
นอกจากนี้ ยังมีการแบ่งโซนสำหรับผู้ลงทุนหน้าใหม่โดยเฉพาะเพื่อให้ง่ายต่อการหาข้อมูลครั้งแรก ทำให้ผู้สนใจลงทุนสามารถเข้าถึงแหล่งข้อมูลด้านการลงทุนง่ายขึ้น สอดคล้องกับแผนงานของตลาดหลักทรัพย์ฯ ด้านการขยายฐานผู้ลงทุน
เว็บไซต์ www.settrade.com เป็นศูนย์กลางของข้อมูลเศรษฐกิจ ข่าวสาร บทวิเคราะห์ และแหล่งรวมบทวิจัยและบทความจากแหล่งข้อมูลที่น่าเชื่อถือกว่า 70 แห่ง โดย ได้รับความร่วมมือจากบริษัทหลัก ทรัพย์ บริษัทหลักทรัพย์จัดการกองทุน และสถาบันวิจัยชั้นนำ ซึ่งเป็นประโยชน์ต่อผู้ลงทุน ทั้งในผู้ที่เริ่มต้นศึกษาวิธีการลงทุนและผู้ลงทุนที่ต้องการติดตามข้อมูลเศรษฐกิจที่เป็นปัจจุบัน